امریکہ اور یورپی ممالک کے خلاف روس کی کارروائی

روس نے امریکہ کے سفارتکاروں کی طرح برطانیہ کے سفارتی عملے کےمزید 50 ارکان کو ملک بدر کرنے کا اعلان کیا ہے ۔

خبر کا کوڈ: 982

تاریخ: 02 April 2018 - 15:07

مقدس دفاع نیوز ایجنسی کی بین الاقوامی رپورٹر رپورٹ کے مطابق میڈیا رپورٹس کے مطابق روسی وزارت خارجہ کی ترجمان کے مطابق روس نے برطانوی سفارتی عملے کو 50افراد کم کرنے کے لئے ایک ماہ کی مہلت دی ہے ۔

روس کا یہ اقدام برطانیہ میں سابق روسی ایجنٹ پر اعصابی گیس کے حملے کے تناظر میں کیا گیا ہے، اس سے پہلے بھی ماسکو  لندن کے 23 سفارت کاروں کو ملک بدر کرچکا ہے۔

روس نے جن مزید 50سے زائدافراد کو ملک سے نکالنے کا حکم دیا ہے ان میں سفارتی اور ٹیکنیکل اسٹاف شامل ہیں ۔

اس سے قبل برطانیہ نے 23 روسی سفارت کاروں کو ملک بدر کیا تھا، لندن سے اظہار یکجہتی کرتے ہوئے امریکا، یورپی یونین اور نیٹو ممالک نے 150 سے زائد سفارت کاروں کو ملک بدر کرنے کا اعلان کیا تھا جس پر سخت رد عمل ظاہر کرتے ہوئے روس نے جوابی اقدام کیا۔

پیغام کا اختتام/